આ તરફ ઇબોની મૉ નો પીછો કરતા કરતા આયર્નમેન અને સ્પાઇડરમેન ઇબોની મૉનાં અવકાશયાનમાં પહોંચે છે જ્યાં તેઓ ડૉ સ્ટ્રેન્જ ને બચાવવામાં સફળ રહે છે. એ યાન ટાઇટન પર જાય છે. અને ત્યાં એને રોકેટ અને ગ્રૂટ સિવાયના ગાર્ડિયન્સનો ભેટો થાય છે. ગાર્ડિયન્સ, સ્પાઇડરમેન આયર્નમેન અને ડૉ સ્ટ્રેન્જ થાનોસનાં આવવાની રાહ જોતા હોય છે. એવામાં ટાઈમ સ્ટોનનો ઉપયોગ કરી ડૉ સ્ટ્રેન્જ શક્ય એટલા ભવિષ્યકાળના કોમ્બિનેશન જુએ છે એને દેખાય છે કે 14,00,605 કોમ્બિનેશનમાંથી માત્ર એકજ એવું કોમ્બિનેશન છે જેમાં થાનોસ હારે છે. ટાઇટન પર થાનોસ આવે છે, જ્યાં તે પોતાના આ મિશનની પાછળનું કારણ બતાવે છે. જેના પ્રમાણે એક સમયે સમૃદ્ધ એવું ટાઇટન વસ્તીવધારાને લીધે બરબાદ થઇ જાય છે અને આખા બ્રહ્માંડને આ પરિસ્થિતિ ન ભોગવવી પડે એટલે થાનોસ ઇન્ફિનિટી સ્ટોન એકઠા કરે છે જેથી એની એક ચપટી માત્રથી રેન્ડમલી બ્રહ્માંડની અડધી વસ્તી નો નાશ થઇ શકે.